রণ-লিয়ার রিসেপশনে বাদশাহী জল্পনা

রণবীর-আলিয়ার জমকালো বিয়ের অনুষ্ঠানের পর পেরিয়ে গিয়েছে দু-দুটো দিন।তবে এখনও সোশ্যাল মিডিয়ায় রীতমতো চর্চায় রয়েছেন টিনসেল টাউনের এই জাস্ট ম্যারেড কাপল।তাঁদের নতুন নামও দিয়েছে নেটিজেন।কেউ কেউ রণবীর আলিয়াকে মিশিয়ে বলছেন রালিয়া আবার কেউ ব্রহ্মাস্ত্র জুটির নতুন নাম দিয়েছেন রণ-লিয়া। ইতিমধ্যেই সোশ্যাল সাইটে ভাইরাল রণবীর আলিয়ার বিয়ের ছবি।সেই ছবিতে কোথাও দেখা যাচ্ছে শুধুই বর-কণেকে।কোথাও তাঁদের সঙ্গে রয়েছে ভাট ও কাপুর পরিবার। আবার কিছু ছবিতে জায়গা করে নিয়েছেন করণ জোহর,অয়ন মুখোপাধ্যায়রাও। শনিবারই মুম্বইয়ের তাজ হোটেলে হতে চলেছেন রণবীর আলিয়ার বিয়ের গ্র্যান্ড রিসেপশন।অনুষ্ঠানে ভাট ও কাপুর পরিবারের সকলেই হাজির থাকবেই,আসবেন রণলিয়ার ঘনিষ্ঠ বন্ধু-বান্ধবরাও।আমন্ত্রিতের তালিকায় রয়েছেন করণ জোহর,অয়ন মুখোপাধ্যায়,সঞ্জয় লীলা বানশালি থেকে শুরু করে আরও অনেকেই।

শোনা যাচ্ছে রণবীর আলিয়ার রিসেপশনে শাহরুখ খানের আসার প্রবল সম্ভাবনা রয়েছে।বিয়ের অনুষ্ঠানেও সপরিবারে আমন্ত্রিত ছিলেন বাদশা।কিন্তু অ্যাটলি কাপুরের ছবির শ্যুটিংয়ের ব্যস্ততার জন্য বিয়েতে আসতে পারেননি কিং খান।তবে রিসেপশনে থাকার জন্য বিশেষ ভাবে অভিনেতাকে অনুরোধ জানিয়েছেন নবদম্পতি।সূত্রের খবর,রণবীর আলিয়ার রিসেপশনে আসবেন বলে কথা দিয়েছেন কিং খানও।পাত্রপাত্রীর বন্ধুরা বলছেন,দুজনের সঙ্গেই বাদশা খানের দারুণ সম্পর্ক।তাই রিসেপশনে শাহরুখের থাকার ষোলো আনা সম্ভাবনা রয়েছে।শুধু তাই নয়,তারকা সপরিবারে হাজির থাকবেন বলেই খবর।